नई दिल्ली : सारदा चिटफंड घोटाले से जुड़े मनी लॉन्ड्रिंग मामले में पूर्व केंद्रीय वित्‍त मंत्री पी चिदंबरम की पत्‍नी नलिनी चिदंबरम को मिली अंतरिम राहत को सुप्रीम कोर्ट ने बरकरार रखा है. कोर्ट ने कहा कि अगले आदेश तक ईडी नलिनी चिदंबरम के खिलाफ कोई कार्रवाई ना करे. दरअसल, शुक्रवार को ईडी ने मामले में जवाब दाखिल करने के लिए कोर्ट से और वक्त मांगा. जिसे मंजूर करते हुए सुप्रीम कोर्ट ने मामले की सुनवाई तीन हफ़्ते के लिए टाल दी. पिछली सुनवाई में सुप्रीम कोर्ट ने नलिनी चिदंबरम के खिलाफ ईडी की ओर से जारी समन पर रोक लगा दी थी.